## Videreudviklingsaftale vedr. e-TL VUA 2022-009 – Funktionen Ret i underskriftsmappen

*Mellem*

Domstolsstyrelsen, Store Kongensgade 1-3, 1264 København K, CVR 21 65 95 09 (herefter **Kunden**)

*Og*

Netcompany A/S, Grønningen 17, 1, 1270 København K, CVR 14814833 (herefter **Leverandøren**)

## Beskrivelse

|  |  |  |  |  |
| --- | --- | --- | --- | --- |
| **Identifikationsnummer** | VUA 2022-009 | | | |
| **Resume af ændringen** | Funktionen Ret videreudvikles således, at sletningen af den aktuelle udgave af anmeldelsen ikke bliver eksekveret i databasen, medmindre oprettelsen af den rettede udgave bliver registreret med succes i database. | | | |
| **Områder der påvirkes** | Tinglysning.dk: X | Sagsportal: | S2S: | Andet: |

|  |
| --- |
| **Kundens krav og beskrivelse af de forretningsmæssige ændringer** |
| Anvendelsen af funktionen Ret i underskriftsmappen må ikke føre til, at anmeldelsen bliver slettet fra brugerens underskriftsmappe, hvis ikke den rettede udgave af anmeldelsen oprettes med succes. |
| **Leverandørens løsningsbeskrivelse** |
| Den nuværende tekniske implementering af funktionen Ret er ikke lavet med transaktionsmæssig integritet, idet anmeldelsen teknisk slettes i systemets database samtidigt med, at den rettede anmeldelse oprettes i databasen.  Konsekvensen af nuværende løsning i det scenarie, at oprettelsen fejler, er, at anmeldelsen er blevet slettet fra brugerens underskriftsmappe.  Funktionen Ret videreudvikles således, at sletningen af den aktuelle udgave af anmeldelsen ikke bliver eksekveret i databasen, medmindre oprettelsen af den rettede udgave bliver registreret med succes i databasen.  I tilfælde af systemmæssig fejl ved rettelse af anmeldelse bør brugeren få en sigende fejlbesked og fortsat kunne se den oprindelige udgave af anmeldelsen.  Dette skal gælde uanset, om årsagen til systemfejlen er intern eller ekstern såsom driftsforstyrrelse hos 3. part.  Den sigende fejlbesked, jf. formuleringen nedenfor, er en fast formulering og er ikke konfigurerbar og varierer ikke for den forårsagende årsag.  Den sigende fejlbesked skal lyde: ”*Rettelsen af anmeldelsen kunne ikke foretages. Årsagen kan skyldes timeout, valideringsfejl eller at rettelsen er afhængig af kommunikation med andre systemer, hvor der opleves driftsforstyrrelser. Prøv igen senere.*” |